Oficiālais Vēstnesis L 012 , 17/01/2003 Lpp. 0005 - 0007



Komisijas Regula (EK) Nr. 68/2003 (2003. gada 16. janvāris) par tādas informācijas izmantošanu, ko iegūst no avotiem, kas nav statistikas apsekojumi, un par 2003. gada lauku saimniecību struktūras apsekojuma rezultātu iesniegšanas termiņu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 29. februāra Regulu (EEK) Nr. 571/88 par Kopienas lauku saimniecību struktūras apsekojumu organizēšanu [1], kurā jaunākie grozījumi izdarīti ar Komisijas Regulu (EK) Nr. 143/2002 [2], un jo īpaši tās 8. panta 2. punktu un II pielikuma 5. punktu, tā kā: (1) Saskaņā ar Padomes Regulas (EEK) Nr. 571/88 8. panta 2. punktu dažas dalībvalstis ir lūgušas Komisiju atsevišķu rādītāju noteikšanai atļaut izmantot informāciju, kas jau ir pieejama no avotiem, kuri nav statistikas apsekojumi. (2) Struktūras apsekojuma rezultātiem ir liela nozīme kopējā lauksaimniecības politikā. Jāsaglabā augsta informācijas kvalitāte, un tāpēc datu izmantošanu no avotiem, kas nav statistikas apsekojumi, var atļaut tikai tad, ja šie dati ir tikpat ticami kā statistikas apsekojumi dati. (3) Komisija nosaka iesniegšanas termiņus atsevišķajiem apsekojuma datiem, kas iegūti 2003. gada lauku saimniecību struktūras apsekojumos, ņemot vērā atšķirīgo apsekojumu veikšanas grafiku dalībvalstīs. (4) Struktūras apsekojuma rezultātu nozīme kopējā lauksaimniecības politikā un pieaugošais pieprasījums pēc jaunākajiem datiem nozīmē to, ka apsekojumu dati jāapstrādā un jānosūta Komisijai (Eiropas Kopienu Statistikas birojam) iespējami ātrāk. (5) Šajā regulā paredzētie pasākumi ir saskaņā ar Lauksaimniecības statistikas pastāvīgās komitejas atzinumu, IR PIEŅĒMUSI ŠO REGULU. 1. pants 1. Dānijai, Vācijai, Nīderlandei, Austrijai, Zviedrijai un Apvienotajai Karalistei 2003. gada lauku saimniecību struktūras apsekojumos ir atļauts izmantot informāciju, kas jau ir pieejama no avotiem, kuri nav statistikas apsekojumi. Izmantojamie avoti ir uzskaitīti šīs regulas I pielikumā. 2. Iepriekšējā punktā minētās dalībvalstis veic vajadzīgos pasākumus, lai nodrošinātu to, ka šīs informācijas kvalitāte ir vismaz līdzvērtīga tās informācijas kvalitātei, ko iegūst no statistikas apsekojumiem. 2. pants Dalībvalstis II pielikumā noteiktajos termiņos iesniedz apstiprinātus atsevišķus apsekojuma datus no 2003. gada lauku saimniecību struktūras apsekojumiem. 3. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 16. janvārī Komisijas vārdā — Komisijas loceklis Franz Fischler [1] OV L 56, 2.3.1988., 1. lpp. [2] OV L 24, 26.1.2002., 16. lpp. -------------------------------------------------- I PIELIKUMS Avoti, kas nav statistikas apsekojumi un ko atļauts izmantot 2003. gada lauku saimniecību struktūras apsekojumos: Dānijā | Integrētā administrēšanas un kontroles sistēma | Vācijā | Integrētā administrēšanas un kontroles sistēma | Nīderlandē | Integrētā administrēšanas un kontroles sistēma Valsts lauku saimniecību reģistrs | Austrijā | Integrētā administrēšanas un kontroles sistēma Liellopu identificēšanas un reģistrācijas sistēma | Zviedrijā | Integrētā administrēšanas un kontroles sistēma Liellopu identificēšanas un reģistrācijas sistēma | Apvienotajā Karalistē | Integrētā administrēšanas un kontroles sistēma Liellopu identificēšanas un reģistrācijas sistēma Bioloģiskās lauksaimniecības uzņēmumu reģistrs | -------------------------------------------------- II PIELIKUMS Termiņi, kādos Eiropas Kopienu Statistikas birojam ir iesniedzami apstiprināti atsevišķi apsekojumu dati: Dalībvalsts | Apsekojuma laikposms | Termiņš | Beļģija | 2003. gada maijs | 31.8.2004. | Dānija | 2003. gada maijs | 31.8.2004. | Vācija | no 2003. gada maija līdz jūnijam | 31.12.2004. | Grieķija | no 2003. gada novembra līdz decembrim | 31.12.2004. | Spānija | no 2003. gada oktobra līdz decembrim | 31.12.2004. | Francija | no 2003. gada oktobra līdz decembrim | 31.12.2004. | Īrija | no 2003. gada jūnija līdz augustam | 31.8.2004. | Itālija | no 2003. gada oktobra līdz decembrim | 31.12.2004. | Luksemburga | no 2003. gada maija līdz jūnijam | 31.8.2004. | Nīderlande | no 2003. gada aprīļa līdz jūnijam | 31.8.2004. | Austrija | 2003. gada decembris | 31.12.2004. | Portugāle | no 2003. gada novembra līdz 2004. gada februārim | 31.12.2004. | Somija | no 2003. gada maija līdz novembrim | 31.8.2004. | Zviedrija | 2003. gada jūnijs | 31.8.2004. | Apvienotā Karaliste | no 2003. gada februāra līdz oktobrim | 31.8.2004. | --------------------------------------------------